text: 8 Jehovaqa, 17 yachaqanapi rikurqanchikjina yachayninta ruwasqanwan sutʼita rikuchin. Chayrayku yachayninta tarisqanchikqa, ruwasqasninchikpi rikukunqa. Discípulo Santiagoqa, yachayniyuq runapi kay kʼacha kaykuna rikukusqanta nirqa: "Diosmanta jamoj yachayrí kay jina: Llimphu, allin kawsayta apamoj, kʼacha, ["kasukunapaq wakichisqa", NM] khuyakuywan juntʼasqa, sumaj poqoyniyoj, mana wajkunallaman kutisqachu, manataj puraj uyachu", nispa (Santiago 3:17). Chaykunata ukhuncharichkaspa tapurikuna: "¿Kawsayniypi rikuchichkanichu?", nispa.